జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
జెన్నిఫర్ అనిస్టన్
జెన్నిఫర్ అనిస్టన్ కాలిఫోర్నియాలోని షేర్మన్ ఓక్స్ లో జన్మించి, న్యూ యార్క్ నగరంలో పెరిగారు. ఆమె నటుడు జాన్ ఆనిస్టన్ మరియు నటి నాన్సీ డౌల కుమార్తె. ఆనిస్టన్ యొక్క తండ్రి గ్రీక్ అమెరికన్, గ్రీస్ యొక్క క్రేట్ ద్వీపం పై యన్నిస్ అనస్టాసకిస్ గా జన్మించారు, స్కాటిష్-ఇటాలియన్ సంతతికి చెందిన ఆమె తల్లి న్యూ యార్క్ నగరంలో జన్మించారు. ఆనిస్టన్ కు జాన్ మెలిక్ (పెద్ద) మరియు అలెక్స్ ఆనిస్టన్ (చిన్న) అనే ఇద్దరు సవతి సోదరులు ఉన్నారు. ఆనిస్టన్ యొక్క గాడ్ ఫాదర్, నటుడు టెల్లీ సవలాస్, ఆమె తండ్రికి మంచి స్నేహితుడు. చిన్నతనంలో ఆమె కుటుంబంతో కలిసి గ్రీస్ లో నివసించారు, తరువాత వారు న్యూ యార్క్ నగరానికి మారారు. ఆమె తండ్రి "డేస్ అఫ్ అవర్ లైవ్స్" , "లవ్ అఫ్ లైఫ్" మరియు "సెర్చ్ ఫర్ టుమారో" అనే సోప్ ఒపేరా లలో నటించారు. ఆనిస్టన్, న్యూ యార్క్ రుడోల్ఫ్ స్టినర్ పాఠశాలకు వెళ్లారు మరియు మన్హట్టన్ యొక్క ఫియోరేల్లో H. ల గార్డియ హై స్కూల్ అఫ్ మ్యూజిక్ & ఆర్ట్ అండ్ పెర్ఫార్మింగ్ ఆర్ట్స్ నుండి పట్టా పొందారు. ఆమె ఆఫ్ బ్రాడ్వే నిర్మాణాలైన "ఫర్ డియర్ లైఫ్" మరియు "డాన్సింగ్ ఆన్ చెకర్స్ గ్రేవ్" వంటి వాటిలో నటించారు. ఆమె తనను తాను బలపరచుకోవడానికి టెలిమార్కెటర్, వెయిట్రెస్, మరియు బైక్ మెసెంజర్ వంటి అనేక పార్ట్-టైం ఉద్యోగాలు చేసారు. 1989లో, ఆమె కాలిఫోర్నియా లోని లాస్ ఏంజలిస్ కు మారారు.